b'\n_START_ARTICLE_\nS\xc3\xb8gemaskineoptimering\n_START_SECTION_\nOn-page optimering\n_START_PARAGRAPH_\nOn-page s\xc3\xb8gemaskineoptimering inkluderer alle de opgaver, som skal g\xc3\xb8res p\xc3\xa5 hjemmesiden for at hjemmesidens evne til at blive fundet. On-page s\xc3\xb8gemaskineoptimering kan endvidere opdeles i to kategorier: Det tekniske og det redaktionelle. _NEWLINE_Inden for det tekniske arbejdes der bl.a. med sidens evne til at blive crawlet og indekseret, samt med sidens hastighed, sikkerhed og redirects._NEWLINE_Inden for det redaktionelle arbejdes der s\xc3\xa6rligt med sidens indhold. S\xc3\xb8gemaskinerne elsker kvalitetsindhold og jo mere af det er der p\xc3\xa5 hjemmesiden jo bedre. Det betyder, at man skal investere tid og energi i gode kategori- og produktbeskrivelser eller gode v\xc3\xa6rdiskabende artikler, s\xc3\xb8rge for at interne links herunder en god navigation binder siderne godt sammen. Endelig er brugervenligheden ogs\xc3\xa5 vigtig. Det kan eksempelvis v\xc3\xa6re at minimere brugen af pop-ups, sikre at det vigtigste indhold vises f\xc3\xb8rst og at siden er nem at bruge. _NEWLINE_S\xc3\xb8gemaskinerne bruger mange parametre for at vurdere sidens indhold og kvalitet, men hvis s\xc3\xb8gemaskinerne kan se, at brugerne bruger tid p\xc3\xa5 hjemmesiden, l\xc3\xa6ser teksterne og navigerer rundt, signalerer det til s\xc3\xb8gemaskinerne, at brugerne finder indholdet relevant og interessant. Hvis brugerne bliver p\xc3\xa5 hjemmesiden og interagerer med den, vil s\xc3\xb8gemaskinerne placere hjemmesiden h\xc3\xb8jere i s\xc3\xb8geresultaterne, end f.eks. en hjemmeside, som brugerne forlader indenfor et par sekunder.\n_START_SECTION_\nGoogle Rankbrain\n_START_PARAGRAPH_\nRankbrain blev i oktober 2015 bekr\xc3\xa6ftet som v\xc3\xa6rende en del af Googles nyere algoritmer. Google har selv udtalt, at rankbrain anses som v\xc3\xa6rende den tredje vigtigste rankingfaktor. Rankbrain er Googles m\xc3\xa5de at h\xc3\xa5ndtere store m\xc3\xa6ngder data. Der bruges kunstig intelligens til at m\xc3\xa5le p\xc3\xa5 forbrugerens interaktion, og Google bruger herefter disse data til at bestemme hvilke sider, der skal ligge \xc3\xb8verst. Et eksempel kunne v\xc3\xa6re en s\xc3\xb8gning p\xc3\xa5 Google, hvor at Rankbrain kan se, at artiklen p\xc3\xa5 placering nr. 8 f\xc3\xa5r langt flere klik end den p\xc3\xa5 placering nr. 2, samt at bes\xc3\xb8gende p\xc3\xa5 det site forbliver p\xc3\xa5 sitet l\xc3\xa6ngere tid. Dette ser Rankbrain som et klart tegn p\xc3\xa5, at artiklen p\xc3\xa5 placering nr. 8 er mere relevant, og den vil derfor rykke op i s\xc3\xb8geresultaterne.\n_START_SECTION_\nHvorfor er SEO vigtigt\n_START_PARAGRAPH_\nHver dag bliver der foretaget millioner af s\xc3\xb8gninger p\xc3\xa5 diverse s\xc3\xb8gemaskiner. Gode positioner i s\xc3\xb8geresultaterne betyder flere bes\xc3\xb8gende og flere konverteringer. For at et brand kan n\xc3\xa5 ud til interessenter er det vigtigt, at det er synligt i s\xc3\xb8geresultaterne. _NEWLINE_Studier har vist at det f\xc3\xb8rste resultat p\xc3\xa5 Google opn\xc3\xa5r 32,5% af alle klik, nummer to f\xc3\xa5r 17,6% af alle klik hvorimod det syvende kun opn\xc3\xa5r 3,5% af klik. Et andet studie har p\xc3\xa5vist at 91% af Googles bruger aldrig g\xc3\xa5r videre fra side et.'